Laurvig Strandværft

Laurvig Strandværft (også kalt Strandværftet i Rekkevig) var et lite skipsverft i Rekkeviksbukta i Rekkevik, på østsiden av Larviksfjorden. Det ble etablert i 1874 i kompaniskap mellom Colin Archer og Larviks-rederiet Knutsen & Herlofson. Da sistnevnte gikk konkurs i 1886, fortsatte Colin Archer driften av verftet alene.

Det ble bygget bare 4 skip ved verftet. «Aries» ble bygget 1874-75 og eid av eierne av Strandeværftet; dvs. Knutsen & Herlofson og Archer i fellesskap. «Leon» ble bygget 1879–1880 for Brødrene Herlofsen i Arendal. Den mest kjente skipet som er bygget ved verftet er polarskuta «Fram» bygget 1891–1892. Det siste fartøyet som ble bygd var steam yachten «Ingeborg» 1899–1900"Båtbyggeren Colin Archer", s. 32, 34 , på oppdrag fra konsul Axel Heiberg, alle etter Colin Archers tegninger.

Verftet ble også hyppig brukt til reparasjoner av skip bl.a. ombygging av flere skip for polarfart. Verftet fortsatte med andre eiere etter at Colin Archer la ned sin virksomhet i 1909.
 Archers journalnummer  Navn  Type Tonnasje  Bygget 3  Aries Autoritetspost for Aries i KulturNAVs skipsregister  Skonnert  135 nrt  1875 1  Leon  Skonnertbrigg  281 nrt  1880 101  Fram  Polarskip  510 brt  1891/92 151  Ingeborg  Damp Yacht  101 brt  1900

 Referanser 

 Litteratur 
 Sannes, Tor Borch (1984): "Båtbyggeren Colin Archer". Norsk Maritimt Forlag. ISBN 8290319053
 Langeland, A. St. red (1952): Larviks Historie 1814–1885, bd. 2.

 Eksterne lenker 

 Skonnertbrigg Leons historie. Bygget av Colin Archer i 1880.

Kategori:Norske skipsverft
Kategori:Næringsliv i Larvik
Kategori:Selskaper etablert i 1874
Kategori:Artikler i sjøfart-prosjektet